CELEX: 32011Y0511(01)
Language: hr
Date: 2011-03-25 00:00:00
Title: Odluka Europskog odbora za sistemske rizike od 25. ožujka 2011. o donošenju Kodeksa ponašanja Europskog odbora za sistemske rizike (ESRB/2011/3)

01/Sv. 14
            
            
               HR
            
            
               Službeni list Europske unije
            
            
               112
            
         32011Y0511(01)
   
               C 140/18
            
            
               SLUŽBENI LIST EUROPSKE UNIJE
            
         ODLUKA EUROPSKOG ODBORA ZA SISTEMSKE RIZIKE
   od 25. ožujka 2011.
   o donošenju Kodeksa ponašanja Europskog odbora za sistemske rizike
   (ESRB/2011/3)
   (2011/C 140/10)
   OPĆI ODBOR EUROPSKOG ODBORA ZA SISTEMSKE RIZIKE,
   uzimajući u obzir Uredbu (EU) br. 1092/2010 Europskog parlamenta i Vijeća od 24. studenoga 2010. o makrobonitetnom nadzoru financijskog sustava Europske unije i osnivanju Europskog odbora za sistemske rizike (1), a posebno njezin članak 5. stavak 8. i članke 7. i 8.,
   uzimajući u obzir Odluku ESRB/2011/1 od 20. siječnja 2011. o donošenju Poslovnika Europskog odbora za sistemske rizike (2), a posebno njezin članak 26.,
   DONIO JE OVU ODLUKU:
   Jedini članak
   Kodeks ponašanja Europskog odbora za sistemske rizike
   1.   Ovime se donosi Kodeks ponašanja Europskog odbora za sistemske rizike utvrđen u Prilogu ovoj Odluci, koji čini sastavni dio ove Odluke.
   2.   Ova Odluka stupa na snagu na dan njezinog donošenja.
   3.   Ova se Odluka objavljuje u Službenom listu Europske unije i na internetskoj stranici ESRB-a.
   
      Sastavljeno u Frankfurtu na Majni 25. ožujka 2011.
      
         
            Predsjednik ESRB-a
         
         Jean-Claude TRICHET
      
   
   
      (1)  SL L 331, 15.12.2010., str. 1.
   
      (2)  SL C 58, 24.2.2011., str. 4.
   Prilog
   
      Kodeks ponašanja Europskog odbora za sistemske rizike
   
   
               1.
            
            
               Članovi Općeg odbora, Upravljačkog odbora, Savjetodavnog tehničkog odbora i Savjetodavnog znanstvenog odbora (dalje u tekstu zajednički nazvani „savjetodavni odbori”) Europskog odbora za sistemske rizike (ESRB) uvažavaju najviše standarde etičkog ponašanja, u skladu s načelima koja se na njih primjenjuju prema pravilima primjenjivima u institucijama iz kojih potječu. Od njih se očekuje da u obzir uzmu javnu narav svoje funkcije i da se ponašaju na način koji čuva i promiče povjerenje javnosti u ESRB. Od njih se očekuje da djeluju iskreno, neovisno, nepristrano i isključivo u interesu Unije kao cjeline, uz diskreciju i bez obzira na vlastiti interes i da izbjegavaju svaku situaciju koja bi mogla dovesti do osobnog sukoba interesa. Sukob interesa nastaje kada članovi imaju privatne ili osobne financijske ili nefinancijske interese, koji mogu utjecati ili se čini da utječu na nepristrano i objektivno obavljanje njihovih dužnosti. Privatni ili osobni interesi članova znače svaku potencijalnu prednost za njih, njihove obitelji ili druge srodnike ili krug prijatelja i poznanika.
            
         
               2.
            
            
               Članovi Savjetodavnog znanstvenog odbora također postupaju u skladu sa svim dodatnim pravilima ponašanja koja mogu biti propisana u aktu o njihovom imenovanju i u njihovom ugovoru s Europskom središnjom bankom.
            
         
               3.
            
            
               Pri održavanju javnih govora ili davanju izjava i u odnosima s medijima o pitanjima u vezi s ESRB-om, članovi Općeg odbora, Upravljačkog odbora i savjetodavnih odbora: (a) jasno daju do znanja govore li u vlastito ime ili u ime ESRB-a, u kojem slučaju se unaprijed savjetuju s predsjednikom ESRB-a ili s jednim potpredsjednikom; (b) nastoje uvažavati predstavničku ulogu predsjednika; (c) u potpunosti uvažavaju povjerljivost; i (d) uvažavaju svoju ulogu i dužnosti u ESRB-u.
            
         
               4.
            
            
               Članovi Općeg odbora, Upravljačkog odbora i savjetodavnih odbora mogu se u osobnom svojstvu baviti podukom i znanstvenom djelatnošću te neprofitnim djelatnostima. Kod znanstvenih i akademskih doprinosa u stvarima vezanima uz ESRB, jasno daju do znanja da se doprinos daje u osobnom svojstvu i ne odražava stajalište ESRB-a.
            
         
               5.
            
            
               Poslovna tajna znači da se ne razotkrivaju informacije o ESRB-ovim aktivnostima i odlukama, koje nisu zakonito otkrivene javnosti.
            
         
               6.
            
            
               Članovi Općeg odbora, Upravljačkog odbora i znanstvenih odbora ne smiju se koristiti nejavnim informacijama za unaprjeđenje svojih vlastitih ili tuđih privatnih interesa. Osobito se obvezuju suzdržavati se od korištenja tih informacija u bilo kojem privatnom financijskom poslu, izravnom ili neizravnom putem trećih osoba ili poduzetom na vlastiti rizik i za svoj račun ili na rizik i za račun trećih osoba.
            
         
               7.
            
            
               Uvažavanje načela neovisnosti nije spojivo sa zahtjevom za stjecanje bilo kakve financijske ili nefinancijske povlastice, nagrade, naknade ili dara iz bilo kojeg izvora, primanjem ili prihvaćanjem svega navedenoga što nadmašuje uobičajeni iznos, a što je na bilo koji način povezano s funkcijom ili aktivnošću koja se obavlja za ESRB.
            
         
               8.
            
            
               Stavci od 5. do 7. primjenjuju se na članove Općeg odbora, Upravljačkog odbora ili savjetodavnih odbora i nakon prestanka njihovog mandata u ESRB-u.
            
         
               9.
            
            
               Ovaj se Kodeks ponašanja također primjenjuje na zamjenike i osobe koje zamjenjuju članove Općeg odbora i osobe u njihovoj pratnji te na zamjenike članova Upravljačkog odbora i Savjetodavnog tehničkog odbora.